text: Gospel gør dig glad i låget
  21 marts 2015 kl. 13.51
  Forårsglade sangere var i dag til Gospel workshop i Fredericia.
  
  Det er sundt at synge og når det foregår sammen med en masse andre, der også kan lide at synge, så bliver det endnu mere sundt.
  Derfor var glade gospelsangere i dag samlet i Sct. Michaelis Kirken i Fredericia for at dyrke de glade toner og lade sig rive med af den energi, det giver.
  Fredericia Gospel Workshop foregår både lørdag og søndag og kulminerer med en koncert søndag eftermiddag, hvor Rune Herholdt fra Det Jyske Musikkonservatorium og The Gospel Brothers også deltager.
  Det er også Rune Herholdt, der står for workshoppen og han fortæller at gospel er for alle. Både dem der kan synge og dem der blot synes, det kunne være en sjov udfordring.
  Få en smagsprøve fra dagens workshop her
  Varighed 2:20
  